Document ID: 31990R0827

KOMISSION ASETUS (ETY) N:o 827/90,
annettu 30 päivänä maaliskuuta 1990,
tiettyjen hedelmien ja vihannesten edustavien tuottajamarkkinoiden luettelosta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä-ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1119/89(2), ja erityisesti sen 17 artiklan 2 kohdan,
sekä katsoo, että
asetuksen (ETY) N:o 1035/72 16 artiklan 1 kohdan mukaan kullekin kyseisen asetuksen liitteessä II luetellulle tuotteelle vahvistetaan kunkin markkinointivuoden osalta perushinta ja ostohinta; saman asetuksen 17 artiklan mukaan on tarpeen antaa luettelo näiden tuotteiden edustavista tuottajamarkkinoista; tätä luetteloa laadittaessa olisi otettava huomioon ainoastaan niiden jäsenvaltioiden markkinat, joilla huomattava osa tietyn tuotteen kansallista tuotantoa markkinoidaan koko markkinointivuoden aikana tai yhtenä kausista, joihin markkinointivuosi jaetaan,
komission asetuksella (ETY) N:o 1847/85(3), sellaisena kuin se on viimeksi muutettuna asetuksella (ETY) N:o 1402/88(4), vahvistettuun edustavien markkinoiden luetteloon on tehty useita muutoksia; tähän edustavien markkinoiden luetteloon olisi tehtävä tiettyjä järjestelyitä ja laadittava niistä ajantasainen täydellinen luettelo, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1035/72 liitteessä II lueteltujen tuotteiden kyseisessä asetuksessa tarkoitettuina tuotannon edustavina markkinoina on pidettävä mainitun asetuksen 17 artiklan mukaisesti tämän asetuksen liitteissä mainittuja jäsenvaltioiden markkinoita.
2 artikla
Kumotaan asetus (ETY) N:o 1847/85.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 2 päivästä toukokuuta 1990.
Tämä asetus on kaikilta osiltaan velvoittava, ja sitä sovelletaan kaikissa jäsenvaltioissa.
Tehty Brysselissä 30 päivänä maaliskuuta 1990.

Labels: 3
2
17